OpenLLM-France/wikimedia huggingface dataset:
# Luci Semproni Atratí (cònsol 34 aC)

Luci Semproni Atratí (llatí: Lucius Sempronius Atratinus) va ser un magistrat romà del segle i aC de la família dels Atratí, una branca de la gens Semprònia.
Va ser l'acusador de Marc Celi Rufus, que era defensat per Ciceró. Aquest Atratí va ser probablement la mateixa persona que el cònsol de l'any 34 aC, elegit en el lloc de Marc Antoni que havia renunciat al seu favor.

## Referències

* ↑ Ciceró. Pro Caelio
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 407.
# Devos

Devos és el nom dels següents personatges:
* Léon Devos (Ardooie, 1896 - 1958), ciclista belga.
* Raymond Devos (Mouscron, Bèlgica, 1922 - França, 2006) artista, actor, mim i humorista.
# Cucaburra alablau

El cucaburra alablau o cucaburra d'ales blaves (Dacelo leachii) és una espècie d'ocell de la família dels alcedínids (Alcedinidae) que habita boscos, pantans i corrents fluvials, al sud de Nova Guinea i nord d'Austràlia.

## Referències

* ↑ Cucaburra d'ales blaves a CERCATERM Rev. 24/04/2012
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 313. ISBN 978-84-16728-37-4.
# Àrquies d'Alexandria

Àrquies d'Alexandria (grec antic: Ἀρχίας, llatí: Archias) fou un escriptor nascut a Alexandria d'Egipte que va viure probablement en temps de l'emperador August, vers el segle i aC i segle i.
Va ser el mestre d'Epafrodit, segons que explica la Suïda.

## Referències

* ↑ 4.Archias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 266
# Circassià

«Circassià» té aquests significats:
* Circassians, grup ètnic, equivalent als txerquessos.
* Circassians o burjita, grup polític mameluc del Soldanat mameluc del Caire, format pels mameluc d'origen ètnic circassià
* Circassià occidental o adigué, llengua caucàsica
* Circassià oriental o kabardí, llengua caucàsica
# Joan Cabot

«Joan Cabot» té aquests significats:
* Giovanni Caboto, navegant venecià del segle xv.
* Joan Cabot, comerciant barceloní amb seu al carrer dels Escudellers.
# Aristebulea

Aristebulea és un gènere d'arnes de la família Crambidae.

## Taxonomia

* Aristebulea nobilis (Moore, 1888)
* Aristebulea principis Munroe & Mutuura, 1968

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
# Elton Giovanni Machado

Elton Giovanni Machado (Porto Alegre, 3 de setembre de 1983) és un futbolista professionalbrasiler, que ocupa la posició de migcampista.
Ha desenvolupat gairebé tota la seua carrera al Brasil, jugant a equips com Grémio, Santos o Atlético Mineiro. La temporada 06/07 va formar amb el Deportivo Alavés, a la primera divisió espanyola.

## Enllaços externs

* (francès) Fitxa a L'Equipe Arxivat 2011-05-18 a Wayback Machine.
# Roquer (La Vall de Bianya)

El Mas el Roquer és una obra de la Vall de Bianya (Garrotxa) inclosa a l'Inventari del Patrimoni Arquitectònic de Catalunya. És un mas molt antic situat prop de la Riera de Bianya.

## Descripció

És de planta rectangular i teulat a dues aigües amb els vessants vers les façanes principals. Disposa de planta baixa, amb àmplia porta central dovellada i pis. Va ser bastida amb pedra petita, llevat de les cantoneres. Recentment ha estat molt restaurada i s'utilitza de segona residència, juntament amb la restauració s'ha ampliat pel costat de tramuntana, amb cossos rectangulars i murs arrebossats. Va disposar de molí propi situat a uns 60m del mas.

## Història

Era emfiteuta del priorat de Sant Joan les Fonts. Fra Bartomeu Abalma, prior de Sant Joan, l'estableix, el 7 de setembre de 1356, a en Guillem Codina, de la parròquia de Capsec "per haver quedat sense persones que el conreessin a causa de la mortalitat general de la pesta", amb un cens anyal d'un sou, un parell de gallines, un pernil, tres sous la diada de Nadal i tasques acostumades.

## Referències

* 1 2 3 «Mas el Roquer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Crateromys paulus

Crateromys paulus és una espècie de mamífer rosegador de la família dels múrids conegut a partir d'un sol espècimen. És endèmic de les Filipines. El seu hàbitat natural probablement eren els boscos de plana, però han retrocedit molt des de la descripció d'aquesta espècie. No se sap amb seguretat si aquest animal encara subsisteix o si s'ha extingit. El seu nom específic, paulus, significa ‘petit’ en llatí.

## Referències

* ↑ Gerrie, R.; Kennerley, R. Crateromys paulus. UICN 2017. Llista Vermella d'espècies amenaçades de la UICN, edició 2017, consultada el 12 gener 2018.
* ↑ Entrada «Crateromys» d'Animalia (en anglès).
# Àrquies d'Esparta

Àrquies d'Esparta (en grec antic: Ἀρχίας, llatí: Archias) fou un militar espartà que es va distingir durant la lluita a l'illa de Samos l'any 525 aC, on va morir. Heròdot va veure a Pítana el seu net, també anomenat Àrquies.

## Referències

* ↑ 1.Archias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 265
# Choerodon balerensis

Choerodon balerensis és una espècie de peix de la família dels làbrids i de l'ordre dels cipriniformes que es troba a les Filipines.

## Referències

* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Falange de la mà

Les falanges de la mà (phalanges digitorum manus) són les falanges dels dits de la mà.
Les falanges proximals s'articulen amb els respectius ossos metacarpians en la seva epífisi proximal, mentre que en la seva epífisi distal s'articulen amb les falanges mitjanes, excepte en el polze, on aquest os no existeix. Les falanges distals sols s'articulen en la seva epífisi proximal amb la respectiva falange mitjana o amb la respectiva falange proximal, en el cas del polze.
# Aristeguietia salvia

Aristeguietia salvia és una espècie herbàcia perenne de la família de les compostes (Asteraceae).
És una espècie endèmica de Xile entre la IV i la VII regió amb preferència a les zones costaneres. En castellà rep els noms vernacles de salvia macho i pegajosa (degut a les seves fulles enganxoses).
És un arbust perenne que pot arribar fins als 2m d'alçada. Les fulles són oposades, amb els marges dentats, de forma lanceolada i l'àpex atenuat, amb la base d'obtusa a cordada (en forma de cor). Les làmines de les fulles són peciolades i rugoses, enganxoses i oloroses. Les flors són hermafrodites, disposades en capítols terminals i són de color blanc. El periant està compost de cinc tèpals, amb cinc estams molt més curts que l'estil, el qual té un estigma bífid llarg. El fruit és un aqueni proveït de nombrosos vilans o papus que es dispersen pel vent.

## Referències

* ↑ «Aristeguietia salvia a EOL» (en anglès). [Consulta: 31 juliol 2015].
* ↑ «Aristeguietia salvia a The Plant List» (en anglès). [Consulta: 31 juliol 2015].
# Villers-la-Combe

Villers-la-Combe és un municipi francès situat al departament del Doubs i a la regió de Borgonya - Franc Comtat. L'any 2007 tenia 52 habitants.

## Demografia
### Població

El 2007 la població de fet de Villers-la-Combe era de 52 persones. Hi havia 28 famílies de les quals 12 eren unipersonals (4 homes vivint sols i 8 dones vivint soles), 12 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 28 habitatges, 26 eren l'habitatge principal de la família i 2 eren segones residències. 26 eren cases i 2 eren apartaments. Dels 26 habitatges principals, 22 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 3 tenien tres cambres, 6 en tenien quatre i 18 en tenien cinc o més. 25 habitatges disposaven pel capbaix d'una plaça de pàrquing. A 19 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villers-la-Combe el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 8 |
| 0 | 70 a 74 | 0 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 22 persones, 20 eren actives i 2 eren inactives. De les 20 persones actives 18 estaven ocupades (10 homes i 8 dones) i 2 estaven aturades (1 home i 1 dona). Totes les 2 persones inactives estaven jubilades.

### Activitats econòmiques

L'any 2000 a Villers-la-Combe hi havia 5 explotacions agrícoles que ocupaven un total de 320 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Villers-la-Combe a l'INSEE.
* Évolution et structure de la population Fitxa amb el detall de dades de Villers-la-Combe a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cal Díaz

Cal Díaz és una casa del Bruc (Anoia) inclosa a l'Inventari del Patrimoni Arquitectònic de Catalunya.

## Descripció

Es tracta d'una casa d'estiueig de planta rectangular, un pis i una torre adossada. En conjunt presenta una composició arquitectònica de composició harmònica amb un cert esperit de mediterranisme i façanes blanques. Al mateix temps s'hi poden observar elements del colorisme modernista com són: la xemeneia recoberta de rajoles de ceràmica, la teulada de teules envernissades de colors blau i groc, i també el treball de maó vist dels terrats, sobretot la barana i la columna salomònica i els arcs de les obertures, fets amb maó repintat. La terrassa i els porxos són construccions molt posteriors. Va ser restaurada el 1991.

## Història

El projecte es registrà a nom de J. Diaz Vidal, amb data de 7 de gener de 1913, però no hi figura la torre.

## Referències

* 1 2 «Cal Díaz». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Bosc Comunal de Ralleu

El Bosc Comunal de Ralleu és un bosc del terme comunal de Ralleu, a la comarca del Conflent, de la Catalunya del Nord.
Està situat a la zona sud i sud-oest del terme, on ocupa més de la meitat del terme comunal. La seva extensió és de 509 hectàrees. Està dividit en tres sectors separats; el més gran és al sud i sud-oest del poble de Ralleu, en els vessants nord-est de la carena que separa el terme de Ralleu dels de Matamala, Caudiers de Conflent i Aiguatèbia i Talau, carena on destaquen les Collades, la Pica Bastard, el Roc de les Comes i el Pic del Pas del Llop. Al sud-est del poble de Ralleu hi ha el sector més oriental del bosc, en el vessant nord-oest del Pic de l'Home, a la dreta de la Ribera de Caudiers. Finalment, a l'extrem nord-oest del terme, tocant el Bosc Estatal del Camí Ramader i els termes comunals de Censà, del Conflent, i Formiguera i Matamala, del Capcir.
El bosc està sotmès a una explotació gestionada per la comuna de Ralleu, atès que el bosc és de propietat comunal. Té el codi F16293Q dins de l'ONF (Office national des forêts).

## Referències

* ↑ El Bosc Comunal de Ralleu en els ortofotomapes de l'IGN
# Dendropsophus grandisonae

Dendropsophus grandisonae és una espècie de granota que viu a Guyana.

## Referències

* Reynolds, R., Hoogmoed, M., MacCulloch, R. & Gaucher, P. 2004. Dendropsophus grandisonae. Llista Vermella d'Espècies Amenaçades de la UICN 2006. Consulta: 10 de gener de 2008.
# Àrria (filòsofa)

Àrria (en llatí Arria) va ser una filòsofa platònica a qui, segons diu Gilles Ménage, Diògenes Laerci va dedicar la seva obra Vides i opinions de filòsofs eminents.
Va ser molt amiga de Galè, que la va tractar i curar d'un greu mal d'estómac, i diu que era una "ardent platonista". Va mantenir bones relacions amb l'emperador Septimi Sever i el seu fill Caracal·la.

## Referències

* ↑ [https://quod.lib.umich.edu/m/moa/acl3129.0001.001/365?rgn=full+text;view=image;q1=A+rriaSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 350. ]
* ↑ Galè. Περὶ τῆς Θηριακῆς πρὸς Πίσωνα XIV, 218
# Choerodon cephalotes

Choerodon cephalotes és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 38 cm de longitud total.

## Distribució geogràfica

Es troba des d'Indonèsia fins a Queensland (Austràlia).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aseraggodes texturatus

Aseraggodes texturatus és un peix teleosti de la família dels soleids i de l'ordre dels pleuronectiformes que es troba a les costes de l'oest de l'oceà Pacífic Central.

## Referències

* ↑ The Taxonomicon (anglès)
* ↑ FishBase (anglès)
# Hélder Manuel Elias Domingos

Hélder Manuel Elias Domingos (Torres Vedras, 18 d'agost de 1972) és un exfutbolista portugués, que ocupava la posició de migcampista.

## Trajectòria

Es va iniciar al Torreense de la seua ciutat natal, on va romandre fins a 1994 (comptant una breu estada al Farense la temporada 92/93). Eixe any passa a l'Sporting de Braga, i un any després al Boavista Futebol Clube. Va romandre tres temporades i mitja al club blanc-i-negre, fins que començada la campanya 98/99 fa el salt al Paris Saint-Germain FC de la Ligue 1 francesa.
Passaria any i mig al club francés. La temporada 00/01 canvia a la competició espanyola al signar pel Rayo Vallecano. El portugués seria un dels jugadors claus en l'equip madrileny del canvi de segle, ajudant a aconseguir la classificació per a competicions europees. Entre el 2000 i el 2004 va sumar 101 partits amb els vallecans, tot marcant dos gols.
Després d'un doble descens del Rayo, de Primera a Segona B, el migcampista va retornar al Torreense, on va militar dues campanyes abans de retirar-se el 2006.
# Cal Déu (Ripoll)

Cal Déu és una obra de Ripoll protegida com a Bé Cultural d'Interès Local.

## Descripció

La casa està formada per baixos, dos pisos i golfes. A la façana principal, en els baixos hi ha un cos afegit amb la porta d'accés a l'immoble i dues finestres; totes tres amb brancals i llinda de pedra picada. Aquest cos està cobert per un terrat al qual s'accedeix per la primera planta. En aquesta hi ha tres obertures que originàriament eren finestres o balcons simples. En el segon pis hi ha tres balcons simples. Les golfes presenten tres petites obertures rectangulars. A les façanes laterals hi ha una finestra per pis. La teulada és a quatre vessants. En la construcció s'empraren pedres de riu i morter de calç. Interiorment destaca la presència de voltes en els sostres, i de tres arcades en eles baixos del que havia estat la façana principal. El paviment dels baixos és de cairons vermells. A l'entrada de la casa hi ha lloses de pedra al paviment que pertanyen a l'espai que havia fet les funcions d'era de la casa. Per la banda dreta, la casa té afegida un cobert d'època posterior, sense cap valor arquitectònic. La casa està envoltada per un jardí amb la presència de freixes, avets i altres arbres.

## Referències

* ↑ «Casa de Caldéu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Robyn Parks

Robyn Parks (Waldorf, 19 de juliol de 1992) és una jugadora de bàsquet professional. Mesura 1,83 m. d'alçària i juga en la posició d'aler.
Després de jugar al North Point High School en la seva etapa a l'institut, va fitxar per la Virginia Commonwealth University de l'NCAA el 2010. Va estar a punt d'entrar al WNBA Draft, però finalment va fer el salt a Europa, fitxant la temporada 2014-15 pel C.B. Illes Canàries, convertint-se en la segona màxima anotadora de la competició amb 18,2 punts per partit. La temporada següent va jugar al PEAC-Pécs hongarès, amb qui va aconseguir la cinquena posició en la màxima categoria del bàsquet femení hongarès i va debutar en l'Eurocup, on es va convertir en la líder del grup i en una de les seves referents en atac gràcies als seus 11,7 punts, 4,3 rebots i 2,2 assistències per partit. A l'estiu del 2016 va fitxar pel Club Deportivo Promete, de la lliga espanyola.
La temporada 2017-18 va ser la màxima anotadora a la lliga polonesa amb el Sosnowiec (20 punts i 4,8 rebots), i va jugar també a Angola. En el mes de gener de 2019 és contractada per l'Snatt's Femení Sant Adrià per cobrir la baixa de Hailey Dunham.

## Referències

* ↑ «Robyn Parks, una “exterior total” para el juego de ataque del Campus Promete» (en castellà). FEB, 07-07-2016 [Consulta: 13 gener 2019].
* ↑ «Robyn Parks sustituye a Dunham en Snatt´s Femení Sant Adriá» (en castellà). En cancha, 12-01-2019 [Consulta: 13 gener 2019]. Arxivat 14 de gener 2019 a Wayback Machine.
* ↑ «L'Snatt’s Femení Sant Adrià fitxa Robyn Parks». L'esportiu de Catalunya, 12-01-2019 [Consulta: 13 gener 2019].

## Enllaços externs

* Robyn Parks a l'Eurocup
# Dendropsophus jimi

Dendropsophus jimi és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Caramaschi, U., Nascimento, L.B. & Silvano, D. 2004. Dendropsophus jimi. Llista Vermella d'Espècies Amenaçades de la UICN 2006. Consulta: 10 de gener de 2008.
# Àrreu (Alts Pirineus)

* Per a altres significats, vegeu «Àrreu».
Àrreu (en francès Arreau) és un municipi occità d'administració francesa, situat al departament dels Alts Pirineus i a la regió d'Occitània. Limita amb Campan i Ancida al nord-oest, amb Aspin i Beireda e Jumet al nord, amb Hreishet al nord-est, amb Barrancoèu a l'est, amb Palhac i Gèdeu a l'est, amb Cadiac al sud-oest, amb Lançon al sud i amb Cadau de Devath al sud-est.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 876 | 936 | 913 | 816 | 853 | 827 | 838 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1971-1977 | Exupére Verdier |
| 1977-1995 | Bénito Buetas |
| 1995- | Guy Vidailhet |

## Agermanaments

* L'Aïnsa

## Galeria d'imatges

* El castell de Nestés
* El castell de Segura
* La casa del Lis
* L'alcaldia

## Referències

* ↑ Toponímia occitana
# Choerodon anchorago

Choerodon anchorago és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 38 cm de longitud total.

## Distribució geogràfica

Es troba des de Sri Lanka fins a la Polinèsia Francesa, les Illes Ryukyu i Nova Caledònia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Élisabeth Ballet

Élisabeth Ballet, (Cherbourg-Octeville, França, 11 de desembre de 1956) és una escultora que va residir en la Vil·la Mèdici de Roma el 1984 i 1985i es va donar a conèixer en 1985 amb dues escultures, Tremp 5/19 février 1985 i Obélisque 4+14, realitzades en cartró. Artista de renom internacional, Élisabeth Ballet viu i treballa a París.

## Exposicions i realitzacions
### Exposicions personals

* 1993: Deux bords, Galeria des Arxivis, París, França.
* 1993: Trait pour trait, Commande publiqui - centre d'art contemporain, Domaine de Kerguéhennec, Locminé, França.
* 1997: ZIP, Offenes Kulturhaus, Linz, Àustria.
* 1997: BCHN, Musée d'Art Moderne de la Ville de Paris - ARC, París, França.
* 2001: Bande à part, Matt’s Gallery, Londres, Regne Unit.
* 2002: Vie privée, Musée d'art contemporain, Le Carré d'Art, Nîmes, França.
* 2003: Vie privée, Kunsthalle Göppingen, Göppingen, Alemanya.
* 2004: C’est beau dehors, Galerie Cent8 - Serge Li Borgne, París, França.
* 2004: Élisabeth Ballet, Centre cultural francès de Milà, Milà, Itàlia.
* 2007: Sept pièces faciles, Le Grand Café - Centre d'art contemporain, Saint-Nazaire, França.
* 2008: Lazy Days, Galerie Serge le Borgne, París, França.

### Exposicions col·lectives

* 2010: Group show, Museu Antoine Bourdelle, París, França.
* 2010: Spatial City: An Architecture of Idealism, Hyde Park Art Center, Chicago, IL, EUA; Institute of Visual Arts Milwaukee, Milwaukee, EUA; MONA Museum of New Art - Detroit’s Contemporary Museum, Pontiac, EUA;
* 2010: Collection Frac-Basse-Normandie, FRAC Baixa Normandia, Cauen, França.

### Fòrums, biennals i esdeveniments

* 2009: FIAC 09, Grand Palais, París, França.
* 2008: FIAC 08, Parc de les exposicions, París, França.

### Col·leccions

* FRAC Bourgogne, França.

### Encàrrecs públics

* El paviment bicolor, representant un motiu d'encaix de la plaça del Pot-d'Étain en Pont-Audemer.·

## Referències

* ↑ villamedici.it. «Ficha de pensionista en Roma» (en francès). [Consulta: 19 novembre 2010].
* ↑ ville-pont-audemer.fr -. «La Place du Pot d'Étain» (en francès). Arxivat de l'original el 2010-10-31. [Consulta: 23 març 2016].
* ↑ Luc Desbenoit, « Urbanisme cousu main.
* ↑ La plaza en el sitio oficial de Pont-Audemer Arxivat 2013-12-21 a Wayback Machine. (en francés).

## Bibliografia

* Charles Barachon, «Élisabeth Ballet», Technikart, 2008.
* Raphael Brunel, «Lazy days», Paris-art.com, 04.2008.
* Yoan Gourmel, «Élisabeth Ballet, sept pièces faciles», Zéro 2, 2007, n° 41, p. 44.
* Élisabeth Vedrenne, «Élisabeth Ballet, Lazy Days», Semaines, 05.2008, n. 10.
* Élisabeth Vedrenne, «Sud la route d'Élisabeth Ballet», Connaissances donis arts, 05.2008, n° 660, p. 128.
# Hélas pour moi

Hélas pour moi és una pel·lícula dirigida per Jean-Luc Godard el 1993.

## Argument

Aquesta pel·lícula s'inspira en la llegenda d'Alcmena i d'Amfitrió, teatralitzada per Plaute, Molière, Kleist i Giraudoux, i s'entesta a ensenyar el desig d'un déu de provar en el se cos la veritat del desig humà, sofriment i plaer confosos. És a dir per on comença l'amor allà on passa, i com finalment neix la creació.

## Repartiment

* Gérard Depardieu: Simon Donnadieu
* Laurence Masliah: Rachel Donnadieu
* Jean-Louis Loca: Max Mercure
* Bernard Verley: Abraham Klimt
* Roland Blanche: el professor de disseny / bibliotecari
* Benjamin Kraatz: Benjamin

## Referències

* ↑ «Hélas pour moi». The New York Times.
# Màhdites

«Màhdita o màhdites» té aquests significats:
* Màhdides, dinastia que va governar a Zabid (Iemen) des de la primera meitat del segle xii fins al 1174.
* Mahdites, seguidor de Muhàmmad Àhmad (1845 - 1885), líder religiós musulmà de la zona del Sudan angloegipci.